**DECIZIA ETAPEI DE ÎNCADRARE**

**Nr. \_\_ din 07.08.2017**

(Proiect)

Ca urmare a solicitării de emitere a acordului de mediu adresate de **SC Cocolino SRL** , cu sediul în Str. Lupului, Nr. 102, loc. Zalău , Judetul Sălaj, înregistrată la APM Salaj cu nr. 3285/07.06.2017, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

şi ca urmare a delegării de competenţă,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 07.08.2017, că proiectul **„*INVESTITIE INITIALA PRIVIND INFIINTAREA UNEI NOI HALE DE PRODUCTIE STICLA TERMOIZOLANTA APARTINAND SC COCOLINO SRL*”**propus a fi amplasat în Loc. Zalău, str. Lupului, nr.102, jud. Sălaj, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) Proiectul se încadrează în prevederile Hotărârii Guvernului nr. 445/2009, anexa nr. 2, pct. 13, lit.

a1) – orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau a fi în curs de a fi executate, care pot avea efecte semnificative negative asupra mediului.

b) Caracteristicile proiectului:

b1) Mărimea proiectului:

Beneficiarul intentioneaza construirea unei hale de productie sticla termopan, pe fonduri europene.

Linia de finantare : Program Operational Regional 2014-2020.

Axa prioritara 2 – Imbunatatirea competivitatii intreprinderilor mici si mijlocii

Prioritatea de investitii 2.2. – Sprijinirea crearii si extinderea capacitatilor avansate de productie si dezvoltarii serviciilor

Amplasamentul se gaseste in loc. Zalau, str. Lupului, nr. 102, pe un teren apartinand SC COCOLINO SRL, identificat prin CF nr. 65064, nr. cad. 65064, in suprafata de 3608 mp.

Activitatea desfasurata in hala care se va construi va consta in producerea de sticla termoizolanta pentru tamplarie PVC si Aluminiu. Hala va fi dotata cu instalatie de spalare a sticlei in circuit inchis (cca. 50 l apa), masa automata de optimizare, taiere si rupere a sticlei (functioneaza cu aer comprimat)

Hala va avea regim de inaltime P, partial P+E, cu dimensiunile maxime in plan de 80,40 x 19,25 m iar structura de rezistenta va fi alcatuita din fundatii izolate sub stalpi din beton armat, cu grinzi de fundare, stalpi si grinzi metalice, acoperis tip sarpanta metalica, invelitoare din panouri termoizolante, inchideri din panouri tip ,,sandwich’’. Adiacent halei va fi centrala termica si compresorul, in incaperi separate de hala.

Tamplaria exterioara a halei va fi din PVC cu geam termopan. Finisajele exterioare vor consta in tencuieli minerale, iar cele interioare in tencuieli driscuite si zugraveli lavabile.

Pardoseala va fi din ciment sclivisit.

Activitatea in hala de productie consta in fasonarea sticlei la dimensiunile cerute de client, spalarea sticlei, sigilarea sticlei.

Se vor amenaja in interiorul parcelei 5 locuri de parcare.

b2) cumularea cu alte proiecte: - nu este cazul;

b3) utilizarea resurselor naturale:

**Alimentarea cu apa** a obiectivului, se va face de la reteaua existenta a localitatii (str. Lupului).

Apa se va folosi in scop igienico-sanitar, cca. 8,00 mc/luna, precum si in procesul de productie, la spalarea sticlei. Sticla se spala cu apa curata de la retea, folosindu-se o instalatie cu circuit inchis (cca 50 l). Odata pe luna apa din circuit se inlocuieste, fiind condusa la un bazin vidanjabil care se va realiza in incinta, din beton armat, subteran, impermeabilizat, cu capacitate de 8 mc.

Racordul de apa se va realiza de la hala vecina a beneficiarului, aflata la cca. 20 m de hala studiata. Racordul de apa se va realiza din conducta din polipropilena, cu diametrul de 32 mm. Lungimea racordului va fi de 25 m.

b4) evacuarea apelor uzate:

**Apele uzate menajere** Apa menajera din zona administrativa se va evacua la bazinul vidanjabil propus a a se realiza in incinta, subteran, impermeabilizat, din beton armat, cu capacitate de 8,00 mc. Apa rezultata din circuitul inchis, care se schimba o data pe luna, este apa curata, nepoluata, sticla care se spala este adusa din fabrica in stare curata. Apa rezultata din spalarea sticlei va fi condusa la bazinul vidanjabil propus a se realiza in incinta;

**Apele pluviale –** Pentru colectarea apelor pluviale de pe suprafata incintei, vor fi colectate cu ajutorul jgheaburilor si burlanelor din tabla de aluminiu, iar impreuna cu apa pluviala din incinta, va fi condusa la sistemul de rigole din zona.

**Alimentarea cu energie termică :**

Incalzirea pe timp friguros si apa calda se vor asigura de la o centrala termica pe curent electric, prin intermediul unor corpuri de calorifere. Centrala termica va fi intr-o incapere adiacenta halei.

**Alimentare cu energie electrica**: se va face printr-un racord la hala vecina, care este alimentata de la reteaua electrica din zona

b5) producţia de deşeuri: conform Legii nr. 211/2011 (r1), privind regimul deşeurilor: - în perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați;

**Lucrări necesare organizării de șantier:** Pe amplasamentse va amenaja provizoriu o magazie metalica, pentru materialele de constructie care se vor folosi la realizarea obiectivului, pe durata desfasurarii lucrarilor. Pe amplasament se vor aduce numai materialele necesare pentru un schimb de lucru si se vor depozita temporar, pana la punerea lor in opera.

Se vor procura uneltele, sculele, dispozitivele, utilajele si mijloace necesare executarii lucrarilor. Se vor intocmi grafice de executie a lucrarilor.   
Unele materialele de constructie se vor putea depozita si afara, pe platforma betonata, fara masuri deosebite de protectie.

Materialele de constructie care necesita protectie contra intemperiilor se vor putea depozita pe timpul executiei lucrarilor de constructie în incinta magaziei.

In magazie se vor organiza spatii necesare depozitarii temporare a materialelor si se vor lua masurile specifice necesare pentru conservare pe timpul depozitarii si evitaii degradarilor.

Se vor lua masuri specifice privind protectia si securitatea muncii, precum si de prevenire si stingere a incendiilor, decurgând din natura operatiilor si tehnologiilor de constructie cuprinse în documentatia de executie a obiectivului.  
Dintre masurile speciale ce trebuiesc avute în vedere se mentioneaza :  
 - zonele periculoase vor fi marcate cu placaje si inscriptii;  
 - se vor face amenajari speciale (podine de lucru, parapeti, dispozitive);  
 - toate dispozitivele, mecanismele si utilajele vor fi verificate în conformitate cu normele în vigoare ;  
 - asigurarea cu forta de munca calificata si care sa cunoasca masurile de protectie a muncii în vigoare din “ Regulamentul privind protectia si igiena muncii în constructii “ editia 1993 cap. 1-41.  
Se atrage atentia asupra faptului ca masurile de protectie a muncii prezentate nu au un caracter limitativ, constructorul având obligatia de a lua toate masurile necesare pentru prevenirea eventualelor accidente de munca (masuri prevazute si în « Norme specifice de securitate a muncii pentru diferite categorii de lucrari »

Deseurile generate in perioada organizarii de santier sunt: deseuri de ambalaje: hartie, carton, sticla, etc, deseuri de lemn. Aceste deseuri vor fi trimise spre valorificare prin firme externe autorizate.

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate:

- se vor respecta prevederile legislaţiei specifice în domeniul protecţiei mediului, OUG nr.

195/2005 privind protecţia mediului aprobată prin Legea nr. 265/2006 cu modificările şi

completările ulterioare.

c) Localizarea proiectului:.

c1) utilizarea existentă a terenului: conform certificatului de urbanism nr. 475/19.04.2017 emis de Primaria Municipiului Zalău**,** terenul este situat ȋn zona de unităţi industriale şi depozitare potrivit PUG şi se află ȋn proprietatea titularului;

c2) relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

c3) capacitatea de absorbţie a mediului: nu este cazul;

d) Caracteristicile impactului potenţial:

d1) extinderea impactului, aria geografică şi numărul persoanelor afectate: punctual pe perioada de execuţie;

d2) natura transfrontieră a impactului:- nu este cazul;

d3) mărimea şi complexitatea impactului: în perioada de execuţie a proiectului, impactul asupra factorilor de mediu va fi redus, sursele de poluare fiind lucrările de construcţii, utilajele şi mijloacele de transport.

d4) probabilitatea impactului: redusă, pe perioada de execuţie şi funcţionare;

d5) durata, frecvenţa şi reversibilitatea impactului: perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

**Condiţiile de realizare a proiectului:**

1. Respectarea prevederilor art. 22 alin. (1) din HG nr. 445/2009: ,,În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."
2. În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare.
3. Colectarea, depozitarea/valorificarea deşeurilor rezultate pe durata execuţiei lucrărilor şi în perioada de funcţionare a obiectivului, cu respectarea prevederilor legislaţiei privind regimul deşeurilor.
4. Respectarea prevederilor actelor/avizelor emise de alte autorităţi pentru prezentul proiect.
5. Realizarea reţelelor de canalizare etanşe pentru a preveni poluarea solului şi a pânzei freatice.
6. Respectarea prevederilor Ord. 119/2014, privind nivelul de zgomot.
7. Interzicerea depozitării direct pe sol a deşeurilor sau a materialelor cu pericol de poluare.
8. Conform art. 49, alin. 3-4 din Ordinul MMP nr. 135 din 2010 privind aprobarea Metodologiei de aplicare a evaluării impactului asupra mediului pentru proiecte publice şi private: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

Prezentul act nu exonerează de răspundere titularul, proiectantul și/sau constructorul în cazul producerii unor accidente în timpul execuţiei lucrărilor sau exploatării acestora.

In sedinta CAT din 07.08.2017 s-au solicitat urmatoarele acte/avize:

* Acord tehnic ANIF
* Aviz Compania de Apă Someş

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**dr. ing. Aurica GREC**

Şef Serviciu Avize, Acorduri, Autorizaţii,

ing. Gizella Balint

Întocmit,

cons. Ovidiu Spin